Ikšķiles katoļu baznīca
Ikšķiles Sv.Meinarda Romas katoļu baznīca ir Romas katoļu baznīcas dievnams, kas atrodas Ogres novada Ikšķiles pilsētā. Baznīcas būvniecība tika uzsākta 2013. gadā. 2018. gadā baznīca tika uzcelta, turpinājās iekštelpu labiekārtošanas darbi. Sagādāts arī baznīcas zvans un trīs baroka stilā veidotie altāri. Notiek dievkalpojumi. Pie baznīcas atrodas 2010. gadā uzstādītais Sv. Meinarda piemineklis.